"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni
Soome misjoniühendus One Way Mission.
Tere tulemast saatesse!
Täna jätkab Hannu Äimänen õpetust teemal Risti tee.
Enne seda näeme filmi One Way tööst Vene orbudega.
Kallviki ruumid ootasid juba viiendat korda
Venemaa Koivisto lastekodulapsi One Way Missioni suvelaagrisse.
Välja valiti 15 last 90st, need, kel pole muud suvituskohta.
Innukal rühmal on vastas tuttavad kasvatajad.
Kallviki keskusest on saanud lastele juba teine kodu.
Oma tubadesse sisseseadmine käib juba kiiresti.
Selle suve laagrielamused olid ju alles ees.
Laud on kaetud nii konkreetselt kui vaimselt,
et 12-päevane laager toidaks nii ihu kui hinge.
Igapäevasesse laagriprogrammi kuulus hommikupalve
ja sellele järgnev piiblitund.
Lapsed kuulsid neid armastava Taevaisa kohta
ja täitsid piiblilugudega seotud ülesandeid.
Laagri teemaks oli tänavu vaimuviljad.
Neid kirjeldab seinal suur õunapuu,
kuhu laagri ajal ilmub iga päev uusi vilju,
kui laste eludes märgatakse häid omadusi,
mida tahetakse julgustada.
Lapsed on eriti andekad füüsilises tegevuses
ja Vene kombel julgustatakse kõiki luuletusi lugema,
näidendeis esinema ja soololaule laulma.
Laagriprogrammi kuuluvad ülepäevased matkaretked.
Külastati Ateneumi, Uspenski katedraali,
Kaubaturgu, Soomelinna ja Korkeasaarit.
Iga suve lemmikretk viib Huimalasse,
kus vanad ja noored saavad kogu südamest lõbutseda.
Sisemänguväljaku atraktsioonid prooviti mitu korda läbi.
Päeva motoks oli: mida väiksed ees, seda suured järgi.
Kallviki ranna paadisild oli laagri ajal pidevalt hõivatud.
Päikselistel päevadel võtsid positsioonid sisse ujujad,
õngitsejatele meeldis seal olla isegi vihmaga.
Kalamees on ju alati kalamees, isegi kui veidi jahe on.
Üheks laagri kulminatsiooniks oli GospelRiders'ite külaskäik.
Juba neljandat suve sõidutavad nad lapsi oma ratastel.
Kõik soovijad said mootorrattal kiiret sõitu nautida.
Sellegi laagri teevad võimalikuks vabatahtlikud töötajad.
Abi vajati mitmetes ülesannetes, nagu ussikeste kogumises,
ja innukate jalgratturite rataste hooldamises.
Ka Kallviki köögis olid perenaised kogu laagri vältel kordamööda rakkes.
Palvetame, et seegi suvelaager annaks lastele püsivaid,
õnnelikke mälestusi ja kogemusi, mis kannavad elus kaua edasi,
isegi kauge tulevikuni.
Paljud on rääkinud, et laagrikogemus on nende elu palju muutnud
ja aitab hiljem koolitöös vastu pidada.
Rõõm seisneb väikestes, lihtsates hetkedes,
läheduses, tähelepanus, Jumala õnnistuses
ja Tema headuse mõistmises.
Seda kõike tahamegi laagrites lastele anda.
Nüüd on järg õpetuse käes.
Hannu Äimänen jätkab õpetust teemal Risti tee.
One Way Pühapäevapidu Helsingis kell 12.00, Vuorikatu 19
Jeesus õhutab meid oma elu salgama.
Kas Jeesus eitab elu?
Kas Ta on elu suhtes negatiivne? Millist elu Ta eitada tahab?
Ta tahab eitada elu, mis on enesekeskne,
endast ja oma jõust sõltuv; elu, mis on tühi,
kus pole mõtet ega eesmärki, mis on üksildane ja jõuetu;
sellist elu, kus inimene kaotab oma hinge;
elu, kus pole Jumala armastust ega Jumala väge.
Sellist elu tahab Jeesus eitada - elu ilma Päästjata.
Mida Jeesus asemele anda tahab?
Elu, mis põhineb Jumala armastusel,
Jumala väel, Jumala tarkusel, Jumala rõõmul,
valgusel, mis on Jumalas.
Elu, kus valitseb arm ja andeksandmine,
kus on juhtimine ja turvalisus, kus on eesmärk;
elu, mis põhineb Püha Vaimuga varustatud elul;
elu, mis on igavene ja kestab pärast surmagi.
Jeesus tahab asemele anda sellise elu.
Julgustan igaüht sellist elu elama,
julgustan kõiki Jeesuse juurde, kes suudab selle elu meile anda.
Jeesus ütleb, et ta ei viska välja seda, kes Tema juurde tuleb.
Ta ei viska kedagi välja.
Kuid Jeesus ei paku meile ka kerget elu.
Mida sa selle kerge eluga teeksid? Eluga, kus pole mingit sisu,
mis ei rahulda su elujanu ega -nälga?
Selle eluga pole midagi teha, see on tühi.
Jeesus tahab viia ja viibki meid selle maailma keskele,
mis on täis viletsust, pimedust, nuttu ja hammaste kiristamist,
oigamist ja ohkamist, nagu Hesekiel ütleb.
Issand vajab meid kõiki, et viiksime pimedusse valgust
ja armastust sinna, kus seda vajatakse.
Jeesus tahab, et lööksime selles töös kaasa.
Ja kui sa seda teed, pole sa enam osa probleemist,
vaid lahendusest.
Jeesus ütleb: "Kes iganes tahab päästa oma elu"
ja "Kui keegi tahab käia minu järel."
Jeesus ei sunni. Ta küsib: Kas tahad?
Kui tahad Tema järel käia, siis päästad oma elu.
Kuidas?
Salates oma mina, võttes oma risti ja järgides Teda.
Algul ütleb Ta aga ühed oma karmimad sõnad.
Tema eluajal oli väga tavaline, et inimesi löödi risti
ja nad kandsid ise oma risti kuni ristilöömispaigani.
Algselt tähendavad Jeesuse sõnad, et vajadusel peaksime järgima Teda
kuni ristilöömiseni, hukkamiseni, elektritoolini.
See on üsna karm sõna.
Ilmutuse 2:10 - "Ole ustav surmani, ja ma annan sulle elupärja!"
Oma elu andmine Jeesuse eest pole just kõige väiksem palve.
Paljude meelest ei näe see just kõige parem välja.
Kuid mõtle märtritele.
Kui Stefanost kividega loobiti, nägi ta avatud taevast
ja Jeesust, kes oli püsti tõusnud, kui loobiti kividega Tema jüngrit,
kellest sai esimene märter.
Neil, kes Jeesuse eest surid, oli tihti suur rõõm.
Neil polnud mingit hirmu tuleviku ees.
Jeesus elas neis ja neil oli igavene elu
ning surmal polnud nende üle võimu.
Üks mees nägi kord und, kus oli suur kuhi riste.
Jeesus seisis seal kõrval ja ütles tollele mehele:
Võta oma rist.
Mees võttis muidugi kõige kergema,
mille peale Jeesus palus Tal teise risti võtta.
See oli Jeesuse valitud rist tollele mehele.
See sobis talle paremini kui eelmine kergem rist.
Jeesus annab igaühele oma risti, mis on tehtud tellimustööna -
ei liiga kerget elu, ega ka liiga rasket,
vaid sellise, mis sobib just meile.
Tema teab meie Loojana, mis meile parimini sobib.
Jeesus ütles: Tulge minu juurde kõik, kes olete vaevatud ja koormatud,
ja mina annan teile hingamise!
Võtke enda peale minu ike ja õppige minult,
sest minu ike on hea ja minu koorem on kerge!
Ja te leiate hingamise oma hingedele."
Kui tuleme Jeesuse juurde ja järgime Teda,
leiab meie hing rahu ja hingamise.
Paljud annaksid maailmas kogu oma varanduse,
et hinges ja südametunnistuses rahu ja hingamist kogeda.
Paljud on täis süütunnet ja erinevaid vastuolusid.
Hingamise saab Issandalt tasuta. See läks Talle aga kõik maksma.
Kui Jeesus käsib salata meie enda elu,
tähendab see, et peaksime loobuma oma tahtmise teest
ja pöörduma Jumala tahte kohasele teele.
Meie rist pole Jeesuse rist. Jeesusele tähendas rist kõike.
Ma ei püüa eristada meie kõigi riste.
Oluline on, et ristis on meie tahe vastuolus Jumala omaga.
Jeesus ütles, et kui salgame ennast ja võtame oma risti,
siis kaotame oma vana elu ja leiame uue elu.
Peaksime surema patusele elule, surema iseendale.
Elu on tegelikult surmas. Paras paradoks!
Kuidas suudab keegi surra oma minale ja oma patususele?
Me ei suudagi.
See on Jumala töö ja tegu, et inimene suudab surra iseendale
ja oma patule.
Ja see juhtub nii, et Jumal näitab meile
oma Sõna ja Püha Vaimu kaudu meie patuloomust.
Jeesus tuli otsima ja päästma patuseid.
Seepärast on meie rist meie patuloomus.
Peaksime nõustuma oma patuloomusega
ja sellega, et järgime Jeesust.
See on tegelikult ainus nõue Taevasse pääsemiseks.
Patuloomusega nõustumises on tegemist pöördumise
ja meeleparandusega.
Kuulsin meeleparanduse kohta üht ülihead definitsiooni -
see on nõustumine sellega, et sind leitakse.
Sa nõustud, et sind leiab Jumala armastus
ja Issand saab vaadata sind südame sügavaimate soppideni
ning võtta sealt rõhuva koorma, kõik süütunde ja ahistuse.
Sa lased Jumalal oma südamesse vaadata.
See on murdumine Isa Jumala armastuse all.
Vaid südames murdunud inimene võib õigesti Jeesust järgida.
Usun, et sinna Issand tahabki meid kõiki viia.
Jesaja 66:2 -
Aga mina vaatan ka niisuguse peale, kes on vilets,
kellel on purukspekstud vaim ja kes väriseb mu sõna ees.
Seepärast on meie viletsus ja vaesus Jumalale alati võimalus.
Jeesus ei otsi sangareid, vaid just sind,
ning tahab vahendada sulle Isa armastust ja Isa südant.
Isa süda on Jeesus ise.
Võid julgelt murduda Isa armastuse all ning mõista,
et sa ei pea oma elu üksi elama, vaid koos Jeesusega käia.
Võid sülle tulla.
Sellest tuleneb see, et me armastame,
kuna Tema on meid esimesena armastanud.
Leiad elu, kui leiad Jeesuse ja Isa armastuse.
Aga kui Jeesusest mööda lähed, ei leia sa kunagi elu.
Sest Piibel ütleb: See, kellel on Poeg, on elu.
Kellel Jumala Poega pole, sellel pole ka elu.
Oma elu kaotamine ja uue leidmine on küsimus Jeesusest.
Kas oled leidnud Jeesuse?
Või õigemini: Kas Jeesus on saanud sind leida?
Kui vastus on ei,
siis luba endal muutuda Jumala armastuse märklauaks.
Ta tahab, et võiksid kogeda Tema armastust siin ja praegu,
kogu oma elu vältel.
Ta tuli kutsuma meid kõiki, kes oleme patused, puudulikud,
ebatäiuslikud, kes kogevad erinevaid vastuolusid ja nurjumisi.
Ta tuli kutsuma sind ja mind, et lubaksime endale armu anda.
Oma elu kaotamise ja uue leidmisega
mõtleb Jeesus vaimset surma patu võimuses.
Sellist elu õhutab Ta kaotama.
Kui inimene pole osaduses Jumalaga, on ta vaimselt surnud.
Üks mu sõber oli kord trammis
ja nägi äkitselt inimeste asemel luukeresid.
Issand ütles talle, et nood inimesed on vaimselt surnud,
neil pole osadust elava Jumalaga ja Issand tahab anda meile elu,
mida elatakse Püha Vaimu jõul.
Selle elu võime kaotada
ja saada selle asemel parema elu.
Selleks on teinegi põhjus. Jeesus ütleb:
Mis kasu on inimesel sellest, kui ta kogu maailma kasuks saaks,
kuid kaotaks oma hinge?
Mida võib inimene anda lunahinnaks oma hinge eest?
Mitte midagi.
Jeesus ei taha, et keegi oma hinge kaotaks.
Keegi teine ei suuda meile sellist elu anda nagu Issand;
elu, kus meie hinge ei kaotata, vaid meie elu,
meie hing, vaim ja ihu päästetakse tervikuna.
Jeesus tahab tulla meie kõigi ellu.
Ta loodab, et hakkame Teda järgima, mitte omas, vaid Püha Vaimu jõus.
Roomlaste 8:13 ütleb -
Sest kui te oma loomuse järgi elate, siis te surete;
kui te aga Vaimu abil ihu teod suretate, siis te elate.
Sest kõik, keda iganes Jumala Vaim juhib, on Jumala lapsed.
Sest te ei ole saanud orjuse vaimu, et peaksite jälle kartma,
vaid olete saanud lapseõiguse Vaimu, kelles me hüüame: Abba! Isa!”.
Issand tahab meile sellist elu anda.
Me ei suuda omas jõus liikuma hakata.
Ta tahab anda elu,
kus võime üha uuesti murduda Isa armastuse all.
Vajame seda.
Meie hing igatseb elavat Jumalat.
Võime leida selle vaid Jeesuses.
Vaid Jeesuses leiame enda näo, kohtume iseendaga,
kohtume elava Jumala ja üksteisega.
Seepärast on tähtis leida osadus elava Jumalaga.
Osadus leitakse alati usu kaudu, pattude andeksandmise kaudu.
Alati tuleb meeles pidada, et oleme patused
ning vajame Jumala armu ja andestust iga hetk ja päev.
Usk ja osadus sünnib, kui kuuleme Jumala sõna
ja võtame selle vastu.
Usk tuleb kuuldust ja kuulmine sõnast, ütleb Piibel.
Kas oled oma pattude suhtes arvet pidanud?
Kas oled oma patud andeks saanud?
See on alati võtmeküsimus.
Usk Piiblisse ei tähenda vaid usku Jumala olemasolusse,
vaid usku, mis järgib Jeesust.
Paljud küll usuvad omamoodi, kuid puudub osadus
ja pühendumine Jeesusele.
Vihkan küll sõna 'pühendumine',
kuid üsna paljud nagu usuvad,
ei hakka aga siiski Jeesust järgima.
Sel juhul ka ei muutu midagi.
Sa võid vabalt istuda ja uskuda,
aga kui sa Teda järgima ei hakka, ei muutu midagi.
On vaja teha ususamme.
Sa võid tänagi siit tühjalt lahkuda.
Kui sa aga tahad usu andi, võid seda täna Jeesuselt paluda
ning Ta annab seda kindlalt kõigile.
See on and. Seda pole vaja välja teenida
ja seda ei saagi välja teenida.
Võid uskuda, et Jeesus lepitas Kolgata ristil
kõik su patud ja võlad. Ta võttis sinu koorma endale.
Et meie saaksime patud andeks ja saaksime igavese elu.
Meie võime vaid pea langetada ja öelda:
Jumal, ole mulle patusele armuline.
Seda palvet kuuldakse.
Jumal ei hülga ühtki inimest, kes seda siiralt südames ütleb.
Sel juhul võime naasta ka sellesse osadusse,
millega meid ühendati ristimises.
Meil on luba murduda Jumala armastuse all ka täna,
ükskõik, kuidas su elu läinud on.
Piibel ütleb: Ennäe, nüüd on ülisoodus aeg!
Ennäe, nüüd on päästepäev!
Võtkem vastu Jumala arm, et see raisku ei läheks.
Vaikime palveks.
Armas ja hea Isa!
Aitäh, et sinu armastus ei muutu.
Issand, toome Sinu ette oma patud
ja iseennast nii nagu oleme.
Toome need Jeesus Sinu ette.
Anna meile Püha Vaimu arm, et võiksime nagu Peetrus,
oma pattude pärast nutta, ja armastada sind südamest,
nagu naine variseri majas.
Anna meile oma Püha Vaimu arm,
et võiksime kaotada vana, hingetu elu,
ja leida uue usuelu Pühas Vaimus, Jeesuses, Isas Jumalas. Aamen.
Nii möödus tänane pooltund. Õnnistatud nädalat!
Loodetavasti kohtume nädala pärast.
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri